10. Tjedan psihologije: EDUKACIJA ZA

STRUČNE SURADNIKE\_ICE OSNOVNIH I SREDNJIH ŠKOLA, NASTAVNIKE\_ICE TE DRUGE ZAINTERESIRANE STRUČNJAKE\_INJE POMAGAČKIH ZANIMANJA

**Pružanje psihološke podrške trans, inter i rodno varijantnim osobama**

Poštovani\_a,

povodom obilježavanja Tjedna psihologije u 2017. godini udruga Trans Aid iz Zagreba uz podršku i suradnju sa „Suncem“ Društvom za psihološku pomoć iz Osijeka, organizira besplatnu edukaciju za psihologinje i psihologe te druge zainteresirane stručnjake\_inje pomagačkih zanimanja (socijalne pedagoge\_inje, socijalne radnike\_ice i sl.), kao i nastavnike\_ice osnovnih i srednjih škola.

Kroz dvosatnu edukaciju obuhvatit ćemo osnovnu terminologiju, dijagnostiku te specifičnosti u radu s trans, inter i rodno varijantnim klijentima. Nakon izlaganja psihologinje Matee Popov (voditeljice savjetovališta za trans, inter i rodno varijantne osobe) otvorit ćemo prostor za pitanja i diskusiju.

Edukacija će se održati **22. veljače 2017. godine (srijeda) u 11h** u prostoru OŠ Antuna Mihanovića, na adresi Gundulićeva 5a, Osijek.

Za sudjelovanje na edukaciji potrebno se prijaviti na e-mail adresu: [sunce@os.t-com.hr](mailto:sunce@os.t-com.hr),

na koju je potrebno navesti ime, prezime, zanimanje te radno mjesto (ukoliko ste zaposleni). Nakon sudjelovanja na edukaciji svi\_e sudionici će dobiti potvrdu o odslušanoj edukaciji.

Lijep pozdrav,

Silvija Mihaljević

Matea Popov